NORAKSTS

|  |  |
| --- | --- |
| 25.07.2019. | Nr.9/12 |

**zemes starpgabala loka maģistrālē 1D, Jelgavā,**

**atsavināšana**

(ziņo: I.Škutāne)

Saskaņā ar Jelgavas pilsētas domes 2018.gada 27.septembra lēmumu Nr.12/10 “Starpgabala statusa noteikšana zemes vienībām”, zemes vienībai Loka maģistrālē 1D 1816m2 platībā ar kadastra apzīmējumu 09000280231, Jelgavā (turpmāk-Starpgabals), ir noteikts starpgabala statuss. Starpgabals ir neapbūvēts un reģistrēts Jelgavas pilsētas zemesgrāmatas nodalījumā Nr.100000582498 ar kadastra Nr.09000280236 uz Jelgavas pilsētas pašvaldības vārda.

Starpgabals nav izmantojams patstāvīgi funkcionējošas apbūves veidošanai un ir pievienojams kādam no blakus esošiem zemes īpašumiem.

Publiskas personas mantas atsavināšanas likuma (turpmāk-Atsavināšanas likums) 4.panta pirmajā daļā noteikts, ka pašvaldības nekustamā īpašuma atsavināšanu var ierosināt, ja tas nav nepieciešams pašvaldības funkciju nodrošināšanai.

Atsavināšanas likuma 3.panta pirmās daļas 1.punktā noteikts, ka pašvaldības nekustamo īpašumu var atsavināt, pārdodot to izsolē ar pretendentu atlasi, t.i. starp Starpgabalam piegulošo zemesgabalu īpašniekiem, kuriem ir iespējama piekļūšana Starpgabalam.

Atsavināmais Starpgabals piegul zemesgabaliem:

1. Langervaldes ielā 2, Jelgavā, kadastra Nr.09000280279, reģistrēts Jelgavas pilsētas zemesgrāmatas nodalījumā Nr.100000044884;
2. Ziediņu ceļā 6, Jelgavā, kadastra Nr.09000280005, reģistrēts Jelgavas pilsētas zemesgrāmatas nodalījumā Nr.100000492339.

Atsavināšanas likuma 37.panta pirmās daļas 4.punktā noteikts, ka, pārdodot pašvaldības mantu šā likuma 4.panta ceturtajā daļā minētajai personai, pārdošanas cenai jābūt vienādai ar nosacīto cenu.

Atsavināšanas likuma 8.pantā noteikts, ka atsavināšanai paredzētā nekustamā īpašuma novērtēšanu organizē un mantas nosacīto cenu apstiprina pašvaldības institūcija, novērtēšanai pieaicinot sertificētu vērtētāju.

2019.gada 27.jūnijā nekustamā īpašuma vērtētājs Guntars Pugejs (Latvijas īpašumu vērtētāju asociācijas Kompetences sertifikāts nekustamā īpašuma vērtēšanai Nr.79, derīgs līdz 2024.gada 15.jūnijam), novērtējis Starpgabalu un noteicis tā vērtību 6850 *euro*.

Valsts zemes dienesta Nekustamā īpašuma Valsts kadastra informācijas sistēmā Starpgabala kadastrālā vērtība noteikta 7677 *euro*.

Atsavināšanas likuma 36.panta trešā daļa noteic, ka pārdodot publiskas personas nekustamo īpašumu uz nomaksu, nomaksas termiņš nedrīkst būt lielāks par pieciem gadiem.

2019.gada 3.jūlijā Jelgavas pilsētas pašvaldības īpašuma atsavināšanas komisija pieņēma lēmumu atsavināt Starpgabalu, pārdodot to mutiskā izsolē ar augšupejošu soli un pretendentu atlasi un noteica tā nosacīto cenu 8400 *euro*, izsoles soli 100 *euro*, nodrošinājumu 840 *euro*, reģistrācijas maksu 50*euro* un nomaksas termiņu – 5 gadus.

Saskaņā ar likuma “Par pašvaldībām” 21.panta pirmās daļas 17.punktu, Publiskas personas mantas atsavināšanas likuma 3.panta pirmās daļas 1.punktu, 4.panta pirmo daļu, 5.panta sesto daļu, 8.pantu, 36.panta trešo daļu, 37.panta pirmās daļas 4.punktu, 44.panta astotās daļas 1.punktu, Jelgavas pilsētas pašvaldības īpašuma atsavināšanas komisijas 2019.gada 3.jūlija lēmumu Nr.7/3 “Zemes starpgabala Loka maģistrālē 1D, Jelgavā, atsavināšana”,

**JELGAVAS PILSĒTAS DOME NOLEMJ:**

1. Atsavināt Jelgavas pilsētas pašvaldībai piederošo zemes starpgabalu Loka maģistrālē 1D, Jelgavā (kadastra numurs 09000280236, kadastra apzīmējums 09000280231, platība 1816 m2), pārdodot to mutiskā izsolē ar augšupejošu soli un pretendentu atlasi.
2. Noteikt zemes starpgabala Loka maģistrālē 1D, Jelgavā, pārdošanas nosacīto cenu (izsoles sākumcenu) 8400 *euro*, izsoles soli 100 *euro*, nodrošinājumu 840 *euro*, reģistrācijas maksu 50*euro*, nomaksas termiņu – piecus gadus.
3. Apstiprināt zemes starpgabala Loka maģistrālē 1D, Jelgavā, izsoles noteikumus (pielikumā).
4. Jelgavas pilsētas domes Izsoles komisijai rīkot zemes starpgabala Loka maģistrālē 1D, Jelgavā, izsoli normatīvajos aktos noteiktajā kārtībā.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2019.gada 25.jūlijā